**Prepravný poriadok spolo**č**nosti STADOP**

 **s.r.o.**

**PREPRAVNÝ PORIADOK NÁKLADNÉJ CESTNÉJ DOPRAVY**

 Č**lánok 1**

 **Základné ustanovenia**

1.Účelom vydania tohto prepravného poriadku je popis rozsahu činnosti pri zabezpečovaní

hlavnej činnosti spoločnosti a stanovenie právomocí a zodpovednosti pri preprave vecí

cestným nákladným vozidlom medzi dopravcom, právnickými osobami, fyzickými osobami

a podnikateľmi alebo fyzickými osobami zúčastnenými na preprave , stanovenie podmienok

na uzavretie zmluvy o preprave vecí podľa § 610 a nasl. Obchodného zákonníka a jej obsahu.

Neupravuje ceny a cenové podmienky. Podľa tohto prepravného poriadku dopravca vykonáva

vnútroštátnu nákladnú cestnú dopravu vozových a kusových zásielok paletového tovaru,

betónových zmesí, sypkých materiálov a ostatných materiálov, ktoré nie sú vylúčené

z prepravy podľa ďalších ustanovení. Prepravný poriadok neplatí pre prepravu živých zvierat,

skaziteľných potravín, nebezpečných vecí, nebezpečných odpadov, tekutých materiálov pre

cestnú dopravu vykonávanú v rámci kombinovanej dopravy.

2. Dopravcom je STADOP s. r. o. Konštantínova 6 Prešov 080 01 v zmysle §

 4 Zákona č. 56/2012 Z. z. o cestnej doprave v znení neskorších predpisov.

3. Prepravou podľa tohto prepravného poriadku je premiestnenie vecí, nákladov,

priemyselných tovarov a iných požadovaných druhov tovarov vo vnútroštátnej cestnej

nákladnej doprave.

4. Prepravnou povinnosťou dopravcu je povinnosť vykonávať prepravu, ak sú splnené

podmienky podľa tohto prepravného poriadku a umožňujú to prepravné podmienky, najmä

technický stav, správne zhodnotenie použitého vozidla, spôsobilosť vodiča a nebránia tomu

príčiny, ktoré nemožno odvrátiť.

 Č**lánok 2**

 **Rozsah, charakter a druhy prepráv cestnej nákladnej dopravy**

1. Dopravca vykonáva medzinárodnú a vnútroštátnu cestnú nákladnú dopravu .

2. Charakter vykonávanej CND:

a) celovozové zásielky

b) betónové zmesi

c) sypké materiály

d) zvitkov

e) preprava nákladu na paletách

3. Za celovozovú zásielku sa považuje zásielka prepravená jednému odosielateľovi jednou

jazdou vozidla, ak bola využitá užitočná hmotnosť vozidla alebo bez ohľadu na hmotnosť

nákladu, maximálne však do povolenej celkovej hmotnosti vozidla, ak:

a) je ňou využitá ložná plocha vozidla

b) sa preprava koná osobitnou jazdou vozidla podľa dohody s odosielateľom zásielky alebo

preto, že to vyžaduje povaha zásielky, prípadne vykonanie prepravy v požadovanej lehote.

c) ak sa zásielka nakladá alebo vykladá na dvoch a viacerých miestach.

O jednu jazdu vozidla ide aj vtedy, ak dopravca z prevádzkových dôvodov preložil zásielku na

iné vozidlo.

Zásielky na , ktoré sa nevzťahujú ustanovenia bodov b) a c) sa považujú za kusové.

4.Druhy prepráv podľa technickej základne, najmä vozového parku:

a) preprava sypkých substrátov (štrk, piesok, kamenivo a pod.)

b) preprava betónovej zmesy

c) preprava iných druhov tovaru na základe objednávok prepravcu.

 Č**lánok 3**

 **Vymedzenie podmienok na uzavretie zmluvy o preprave nákladu**

1. Prepravca si u dopravcu prepravu objednáva. Objednávku môže uplatniť písomne, ústne,

mailom alebo telefonicky. Ústnu alebo telefonickú objednávku je potrebné na vyzvanie

potvrdiť písomne. Objednávka – zmluva o preprave vecí sa nepoužíva v prípadoch, ak má

dopravca so zákazníkom uzatvorenú rámcovú zmluvu o preprave vecí alebo ak to zákazník

vylúčil z dôvodu používania jeho vlastného systému.

2. Objednávka prepravy musí obsahovať všetky údaje potrebné na vykonanie a vyúčtovanie

prepravy, aby mohla po prijatí plniť funkciu zmluvy o preprave vecí, najmä:

a) označenie strán (prepravca a dopravca), presné adresy, telefón príp. e-mail,

b) opis zásielky (množstvo, hmotnosť, rozmery, poloha uloženie, druh, obsah, a obal),

spôsob nakládky a vykládky,

c) určenie času (čas nakládky, čas vykládky), miesto odoslania, miesto určenia, príp. aj

žiadanú trasu dopravnej cesty,

d) odplatu za vykonanú prepravu

3. K uzavretiu zmluvy o preprave dochádza okamžikom potvrdenia objednávky prepravcu

dopravcom. Objednávka je záväzná pre prepravcu, aj keď je dohodnutá telefonický

a potvrdená dopravcom telefonický. V prípade zrušenia objednávky zo strany prepravcu po

pristavení vozidla na nakládku ma dopravca nárok na náhradu vzniknutej škody a ušlého

zisku. Náhrada škody sa vypočíta ako počet vykázaných km od výjazdu vozidla zo stanovišťa

po miesto nakládky a späť vynásobený sadzbou za 1 km podľa cenníka platného ku dňu

prepravy.

4. Zmluvou o preprave vecí sa dopravca zaväzuje objednávateľovi, že prepravu za

dohodnutých podmienok ustanovených týmto poriadkom . Odosielateľ sa dopravcovi

zaväzuje, že splní dohodnuté a prepravným poriadkom ustanovené podmienky a že zaplatí

prepravné.

5. Vykonaním prepravy a ostatných úkonov až do miesta určenia uskutočnených na splnenie

zmluvy o preprave veci dopravcovi prislúcha prepravné. Výška prepravného a doba

splatnosti sa dohodne záznamom v potvrdenej objednávke, t.j. zmluve o preprave veci.

Obdobne sa dohodne aj forma úhrady. Okrem prepravného dopravca počíta hotové výdavky

potrebné na uskutočnenie prepravy zásielky až do miesta určenia alebo vynaložené

z príkazu alebo odosielateľa alebo ním poverenej osoby.

V prípade omeškania úhrad podľa dohodnutej splatnosti zmluvných strán platí povinná

strana úroky z omeškania vo výške 0,05 % z dlžnej sumy za každý deň omeškania.

6. Odosielateľ zásielky a dopravca sa môžu dohodnúť, či prepravné vyplatí odosielateľ

zásielky celkom alebo čiastočne, alebo či prepravné uhradí prijímateľ zásielky.

Ak prepravné má uhradiť prijímateľ zásielky, ale úhradu odmietne, je povinný zaplatiť

prepravné odosielateľ zásielky. V takom prípade môže odovzdať zásielku prijímateľovi len

so súhlasom odosielateľa.

Zmluvou o preprave veci dopravca môže byť zaviazaný, že zásielku počas prepravy

sprevádza nákladný list.

 Č**lánok 4**

 **Práva a povinnosti odosielate**ľ**a**

1.Odosielateľ zásielky nesie voči dopravcovi dôsledky nepravdivého uvedenie popisu

fyzikálnych vlastností zásielky alebo ich neuvedenie, ktoré malo iného za následok zatajenie

nebezpečného charakteru prepravovanej zásielky. Zmluva o preprave vecí obsahom

a náležitosťami vychádza z príslušných ustanovení § 765 až § 773 Občianskeho zákonníka, §

261 a nasl. a § 610 a nasl. Obchodného zákonníka.

2. Odosielateľ zásielky je povinný odovzdať dopravcovi zásielku v stave spôsobilom prepravy

a v stave, aby mohol byť dopravcom riadne zabezpečený proti posunu. Zásielka musí byť

uspôsobená tak, aby pri riadnom nakladaní na ostatný spolu prepravovaný náklad nemohla

spôsobiť žiadne škody.

3. Ak zásielka nezodpovedá ustanoveniu odseku 1, môže dopravca jej prijatie odmietnuť,

zbytočný príjazd a odjazd a s tým spojenú stratu času je odosielateľ povinný uhradiť. Ak je

možné nedostatky zásielky odstrániť bez väčších výdavkov, tak je dopravca oprávnený, ale

nie je povinný tieto nedostatky na náklady odosielateľa zásielky odstrániť.

4. Odosielateľ zodpovedá dopravcovi za škody, spôsobené osobám, na prevádzkových

prostriedkoch, alebo na iných zásielkach chybami obalu zásielky, ako aj za všetky výdavky,

vzniknuté z tohto dôvodu, iba ak by závada bola zjavná, lebo dopravcovi známa v čase

prevzatia zásielky a dopravca nemá k tomu výhrady.

5. Odosielateľ je povinný pripojiť k nákladnému listu, alebo dať dopravcovi k dispozícií

doklady na ďalšie úradné konania, vykonávané pred vydaním zásielky a poskytnúť mu všetky

informácie , o ktoré požiada.

6. Odosielateľ je oprávnený disponovať so zásielkou, najmä môže požadovať od dopravcu

zastavenie prepravy, zmenu miesta dodania, alebo vydania zásielky inému príjemcovi, než

ktorý bol uvedený v nákladnom liste.

 Č**lánok 5**

 **Vylú**č**enie z prepravy**

1.Preprava sa vykonáva s vylúčením nasledovných vecí :

a) živých zvierat,

b) skaziteľných potravín,

c) nebezpečných vecí,

d) nebezpečných odpadov,

e) tekutých materiálov.

 Č**lánok 6**

 **Osobitné povinnosti odosielate**ľ**a a prijímate**ľ**a a dopravcu**

1. Dopravca zodpovedá za konanie a opomenutie svojich zástupcov a zamestnancov

a všetkých ostatných osôb, ktoré použije pri uskutočňovaní prepravy, ako za vlastné

konanie alebo opomenutie za predpokladu, že títo zástupcovia alebo ostatné osoby konajú

v rámci svojich pracovných úloh.

2. Odosielatelia zásielok a prijímatelia zásielok pri opakujúcich sa prepravách z rovnakého

miesta nakládky alebo na rovnaké miesto vykládky zabezpečia podmienky pre bezpečnosť

práce a zdravia pri práci pri týchto úkonoch. Zabezpečia, aby sa nakladacie a vykladacie

miesta a zariadenia udržiavali v stave, ktorý umožňuje rýchlu a bezpečnú nakládku

a vykládku zásielok, zabezpečiť dostatočné spevnenie všetkých plôch používaných na jazdu

vozidiel vrátane neverejných príchodových ciest a ich udržiavanie v bezpečne zjazdnom

stave, ako aj dostatočné osvetlenie pracovísk. Na stálych pracoviskách s veľkým rozsahom

ložných operácií sa zriadia nákladové a výkladové rampy a zabezpečí dostatok

mechanizačných zariadení ako sú pásové dopravníky, drápky, mechanizačné lopaty,

vysávače, žeriavy, kladkostroje, vysokozdvižné vozíky a pod.

 Č**lánok 7**

 **Nakládka, vykládka, nakladacie práce na vozidle**

1.Pokiaľ nebolo dohodnuté inak , uskutočňuje nakládku a vykládku odosielateľ

a prijímateľ. Pri nesprávnom uložení alebo nesprávnej fixácií zásielky môže vodič

odmietnuť zahájiť prepravu až do odstránenie závady.

 Č**lánok 8**

 **Hmotnos**ť **zásielky, pre**ť**a**ž**enie**

1. Dopravca je zodpovedný za to, aby vozidlo bolo naložené len v rámci celkovej povolenej

hmotnosti vozidla.

2. Pri celovozovej preprave je za prípadné preťaženie zodpovedný odosielateľ. Ak sa zistí

preťaženie vozidla, ktoré je zavinené nesprávnymi údajmi o hmotnosti zásielky alebo inými

dôvodmi zo strany odosielateľa zásielky, tento znáša všetky škody a náklady, ktoré

dopravcovi vzniknú z dôvodu preťaženia vozidla. Ak sa zistí preťaženie vozidla zavinené

odosielateľom zásielky v mieste odoslania, ten musí odosielateľ zásielky vykonať vyloženie

nadváhy. Ak sa nevyhovie požiadavke dopravcu na vyloženie nadváhy, alebo sa zistí

preťaženie vozidla z dôvodov na strane odosielateľa zásielky až počas prepravy, tak sa

vykoná vyloženie nadváhy na účet a nebezpečie odosielateľa zásielky, alebo všetky náklady

spojené s prepravou preťaženého vozidla znáša odosielateľ.

3. O vyložení nadváhy, ktoré vykonal dopravca, je potrebné odosielateľa zásielky v každom

prípade informovať a zaznamenať to do prepravného listu.

4. Ak sa v prípade podľa ods. 2 vykoná vyloženie nadváhy, ďalšia preprava vyloženej

nadváhy podlieha novej prepravnej zmluve.

 Č**lánok 9**

 Č**as** č**akania**

1.Pre čas čakania sa počíta dohodnutá náhrada. Za čas čakania sa považuje čas od

pristavenia vozidla k nakládke alebo vykládke až do ukončenia nakládky alebo vykládky

a odovzdanie potrebných dokumentov vodičovi odosielateľom.

 Č**lánok 10**

 **Preká**ž**ky prepravy a dodania**

1. Ak nastanú prekážky prepravy zásielky, ktoré je možné odstrániť obchádzkou alebo

náhradnou prepravou, tak sa zásielka prepraví na základe dohody s odosielateľom

prijímateľovi zásielky obchádzkovou trasou alebo náhradnou prepravou. Zvýšené dovozné

podľa skutočne vykonanej prepravy môže byť účtované len keď sa zásielka prepravuje cez

obchádzkovú trasu a táto bola s odosielateľom zásielky dohodnutá.

2. Vo všetkých ostatných prípadoch , v ktorých je začiatok alebo pokračovanie prepravy

dočasne alebo trvalo zamedzené, musí dopravca odosielateľa zásielky požiadať o pokyn.

Odosielateľ zásielky môže v tomto prípade od zmluvy odstúpiť. Ak na strane dopravcu nie je

zavinenie prekážky, tak má nárok na dovozné za ubehnutú trasu a iné poplatky za vykonané

vedľajšie a iné úkony.

3. Ak nedá odosielateľ zásielky v priebehu primeraného termínu žiadny splniteľný pokyn,

dopravca zásielku uskladní. Od časového bodu odoslania odosielateľ zásielky hradí náklady

za skladné a zdržné.

4. Ak nie je po príchode zásielky na mieste určenia prijímateľ zásielky zastihnuteľný, alebo

odmietne prijatie, tak dopravca musí neodkladne odosielateľa zásielky o príčine prekážky

upovedomiť a vyžiadať si jeho pokyn. Odosielateľ môže zápisom v prepravnom liste

požadovať, že má byť na svoje náklady , faxom alebo telefonický informovaný o prekážke

dodania, alebo že zásielka má mať v takomto prípade dodaná v mieste inému prijímateľovi,

ako je uvedený v prepravnom liste. Odosielateľ zásielky môže zmocniť v prepravnom liste

k udeľovaniu pokynov aj tretiu osobu a nariadiť , že dopravca musí túto osobu

bezprostredne informovať a vyžiadať si jej pokyn.

 **Članok 11**

 **Zodpovednos**ť **dopravcu**

1.Dopravca zodpovedá za škodu na zásielke, ktorá vznikla po jej prevzatí až do jej vydania

príjemcovi , pokiaľ ju nemohol odvrátiť pri vynaložení maximálneho úsilia a a odbornej

starostlivosti.

2. Zásielka sa považuje za stratenú , keď v priebehu 30 dní od prevzatia na prepravu nebola

dodaná alebo pripravená na prevzatie prijímateľovi. V medzinárodnej cestnej nákladnej

doprave možno zásielku bez ďalších dôkazov považovať za stratenú, ak nebola vydaná do

30 dní po uplynutí dojednanej lehoty, a pokiaľ nebola lehota dojednaná, do 60 dní po

prevzatí zásielky dopravcom na prepravu. Ostatné rieši Reklamačný poriadok dopravcu.

 Č**lánok 12**

 **Nákladný list**

1. Nákladný list ako prepravný doklad o zásielke sprevádza zásielku až do jej vydania,

prípadne likvidácie. Nákladný list sa vyhotovuje najmenej v troch rovnopisoch , z ktorých dva

sú určené pre dopravcu, prvé vyhotovenie nákladného listu dostane odosielateľ, druhé

sprevádza zásielku a tretie si ponechá dopravca.

2. Ak sa zásielka nakladá alebo vykladá na viacerých miestach je potrebné vyhotoviť pre

každu časť zásielky samostatný nákladný list. Pre opakované prepravy z tohto istého miesta

nakládky na rovnaké miesto vykládky a pre iné prepravy pre toho istého odosielateľa

opakujúce sa zásadne za rovnakých podmienok, ako aj pre prepravy vnútri objektov

a odvodov stavenísk odosielateľ môže s dopravcom dohodnúť použitie jedného nákladného

listu pre celú pracovnú zmenu vozidla.

3. Všetky údaje o preprave veci je potrebné zaznamenať a v prípadoch , kde je možné

nechať ich potvrdiť oprávnenej osobe vo všetkých rovnopisoch, ktoré sú v dobe zápisu

k dispozícií.

4. Nákladný list obsahuje najmä tieto údaje:

a) miesto a dátum vystavenia,

b) meno a adresu odosielateľa,

c) meno a adresu dopravcu,

d) meno a adresu príjemcu

e) miesto a dátum prevzatia zásielky a miesto jej určenia,

f) pomenovanie prepravovanej veci

g) počet kusov, ich zvláštne značky a čísla

h) váha zásielky, alebo iným spôsobom vyjadrené množstvo tovaru

i) náklady spojené s prepravou (dovozné, vedľajšie poplatky a ostatné výdavky vznikajúce

od okamihu uzavretia zmluvy až do vydania zásielky)

j)pokyny potrebné pre colné a iné úradné konania,

k) údaj o tom , že preprava podlieha ustanoveniam Dohovoru CMR

5. Nákladný list môže obsahovať tieto ďalšie údaje:

a) zákaz prekládky

b) výdavky, ktoré preberá na seba odosielateľ

c) výšku dobierky, ktorá má mať uhradená pri dodaní zásielky

d) dohodnutú lehotu , ktorej sa má preprava uskutočniť,

g) zoznam dokladov odovzdaných dopravcovi.

6. Odosielateľ zásielky, dopravca a prijímateľ zásielky zodpovedajú za správnosť a úplnosť

zápisov, ktoré sa uviedli do nákladného listu.

Odosielateľ zodpovedá za všetky škody a výdavky, ktoré dopravcovi vzniknú v dôsledku

nepresností alebo neúplnosť údajov uvedených v tomto liste.

7. Pri prevzatí zásielky na prepravu dopravca preskúma:

a) správnosť údajov v nákladnom liste o počte kusov a o ich značkách a číslach

b) zjavný stav zásielky a jej obalu

Ak dopravca nemá vhodné prostriedky, aby mohol preskúmať správnosť údajov, uvedie do

nákladného listu výhrady aj s odôvodnením. Dopravca musí odôvodniť taktiež všetky

výhrady, ktoré urobil proti zjavnému stavu zásielky a jej obalu. Tieto výhrady zaväzujú

odosielateľa, iba ak ich v prepravnom liste výslovne uznal.

9. Ak nákladný list neobsahuje výhrady dopravcu s odôvodnením, platí právna domnienka,

že zásielka a jej obal boli v okamihu prevzatia zjavne v dobrom stave a že počet kusov, ich

značky a čísla sa zhodovali s údajmi v nákladnom liste.

Nákladný list je, pokiaľ sa nedokáže opak, vierohodným dokladom o uzavretí zmluvy

o preprave veci a jej obsahu ako aj o prevzatí zásielky na prepravu.

Odosielateľ má právo od dopravcu žiadať preverenie celkovej hmotnosti zásielky, alebo jej

množstva vyjadreného iným spôsobom. Môže tiež žiadať preskúšanie obsahu jednotlivých

kusov zásielky, pričom dopravca má nárok na náhradu výdavkov spojených s týmto

preskúšaním. Výsledok tohto úkonu sa zaznačí do nákladného listu.

10. Odosielateľ zodpovedá za škody spôsobené osobám na prevádzkových prostriedkoch

alebo na iných zásielkach chybami obalu zásielky, ako aj za všetky výdavky , ktoré vznikli

z tohto dôvodu, iba ak by chyba bola zjavná alebo dopravcovi známa v čase prevzatia

zásielky a k tomu nemal výhrady.

Odosielateľ je povinný pripojiť k nákladnému listu alebo dať dopravcovi k dispozícií doklady

potrebné na colné a na ďalšie úradné konanie vykonávané pred vydaním zásielky, ak je

prepravovaná zásielky pod colným dohľadom. Zároveň dopravca zodpovedá za následky

straty alebo nesprávne použitie v nákladnom liste uvedených a k nemu pripojených alebo

mu odovzdaných.

Pri preprave dopravca nie je povinný skúmať, či sú doklady a informácie správne

a dostačujúce. Odosielateľ mu zodpovedá za všetky škody vzniknuté preto, že niet

dokladov, alebo že neboli dané potrebné informácie, alebo doklady a informácie sú neúplné

alebo nesprávne, pokiaľ nejde o nedostatok zavinený osobou dopravcu.

 Č**lánok 13**

 **Platnos**ť **prepravného poriadku**

Tento prepravný poriadok nadobúda platnosť dňa 24.07.2020. Každý prepravca –

objednávateľ prepravy je povinný pred podpisom Zmluvy o preprave vecí sa s týmto

poriadkom oboznámiť.

V Prešove dňa 24.07.2020

Stašik Lukáš

konateľ spoločnosti

STADOP s.r.o.